**“เศรษฐพงค์ - สุทธิพล” เปิดมุมมอง**

**“ทิศทางโทรคมนาคมไทยหลังสิ้นสุดระบบสัมปทานเมื่อเข้าสู่ยุค 3G และ 4G”**

 **พ.อ.ดร. เศรษฐพงค์ มะลิสุวรรณ** รองประธานกรรมการกิจการโทรคมนาคม กิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช) และประธานกรรมการกิจการโทรคมนาคม (กทค.) และ **ดร.สุทธิพล ทวีชัยการ** กรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช) ด้านกฎหมายในกิจการโทรคมนาคม (กทค.) ร่วมอภิปรายในโครงการประชาพิจารณ์ เรื่อง **“ทิศทางโทรคมนาคมไทยหลังสิ้นสุดระบบสัมปทานเมื่อเข้าสู่ยุค 3G และ 4G”** จัดโดยคณะกรรมาธิการการพัฒนาการเมือง การสื่อสารมวลชน และการมีส่วนร่วมของประชาชน สภาผู้แทนราษฎร ร่วมกับ มหาวิทยาลัยกรุงเทพ โดยมี นายศุภชัย ศรีหล้า ประธานคระกรรมการการพัฒนาการเมือง การสื่อสารมวลชน และการมีส่วนร่วมของประชาชนสภาผู้แทนราษฎร เป็นประธานกล่าวเปิดงาน เมื่อวันที่ 22 มกราคม 2556 ระหว่างเวลา 09.00 – 13.00 นาฬิกา ณ ห้องประชุม คณะกรรมาธิการ 213-216 ชั้น 2 อาคารรัฐสภา 2

 ซึ่งการจัดเวทีอภิปรายครั้งนี้มีวัตถุประสงค์เพื่อเปิดโอกาสให้ประชาชนและทุกภาคส่วนได้มีส่วนร่วมในการแสดงความคิดเห็นเกี่ยวกับปัญหาอุปสรรค แนวทางแก้ไขของการพัฒนาอุตสาหกรรมกิจการโทรคมนาคม เนื่องจากคลื่นความถี่โทรศัพท์เคลื่อนที่ความถี่ 1800 MHz ซึ่งบริษัท กสท โทรคมนาคม จำกัด (มหาชน) ได้รับสัมปทานจะหมดอายุในเดือนกันยายน 2556 ซึ่งมีผู้ใช้บริการประมาณ 18 ล้านราย จะดำเนินการอย่างไร และการจัดทำโครงการประชาพิจารณ์ครั้งนี้ จะเป็นแนวทางอันนำไปสู่การพัฒนาด้านการสื่อสารมวลชนของประเทศในอนาคต

.................................................................................................................................................................................